2)

Muutetaan liite II seuraavasti: a) Korvataan 1 osan I luvun 1 kohdan b alakohdan i alakohta seuraavasti: ”i) Mycobacterium tuberculosis complex (M. bovis, M. caprae ja M. tuberculosis) -tartunnan varalta delegoidun asetuksen (EU) 2020/688 liitteessä I olevassa 2 osassa tarkoitettu testi;”. b) Korvataan 1 osan I luvun 1 kohdan b alakohdan iii alakohta seuraavasti: ”iii) nautojen tarttuvan leukoosin varalta delegoidun asetuksen (EU) 2020/688 liitteessä I olevan 4 osan a alakohdassa tarkoitettu serologinen testi, paitsi jos sovelletaan tämän asetuksen 20 artiklan 2 kohdan a alakohdassa säädettyä poikkeusta;”. c) Korvataan 1 osan I luvun 2 kohdan a alakohta seuraavasti: ”a) Mycobacterium tuberculosis complex (M. bovis, M. caprae ja M. tuberculosis) -tartunnan varalta delegoidun asetuksen (EU) 2020/688 liitteessä I olevassa 2 osassa tarkoitettu testi;”. d) Korvataan 3 osan I luvun 1 kohdan b, c ja d alakohta seuraavasti: ”b) lammaseläinten täytyy tulla pitopaikasta, jossa niille ja niiden kanssa mahdollisesti yhdessä pidetyille urospuolisille vuohieläimille on kyseisten lammaseläinten saapumista a alakohdassa tarkoitettuihin karanteenitiloihin edeltävien 60 päivän aikana tehty negatiivisin tuloksin serologinen testi lampaan tarttuvan lisäkivestulehduksen (Brucella ovis) varalta tai herkkyydeltään ja spesifisyydeltään asiakirjoilla vastaavaksi osoitettu muu testi lampaan tarttuvan lisäkivestulehduksen (Brucella ovis) varalta; c) eläimille on tehty negatiivisin tuloksin seuraavat testit näytteistä, jotka on otettu a alakohdassa tarkoitetun karanteenijakson alkamista edeltävien 30 päivän aikana: i) Brucella abortus-, Brucella melitensis- ja Brucella suis -tartunnan varalta delegoidun asetuksen (EU) 2020/688 liitteessä I olevan 1 osan 1 kohdassa tarkoitettu serologinen testi; ii) lammaseläimille ja niiden kanssa mahdollisesti yhdessä pidetyille urospuolisille vuohieläimille serologinen testi lampaan tarttuvan lisäkivestulehduksen (Brucella ovis) varalta tai herkkyydeltään ja spesifisyydeltään asiakirjoilla vastaavaksi osoitettu muu testi lampaan tarttuvan lisäkivestulehduksen (Brucella ovis) varalta; d) eläimille on tehty negatiivisin tuloksin seuraavat testit näytteistä, jotka on otettu a alakohdassa tarkoitetun karanteenijakson aikana aikaisintaan 21 päivän kuluttua karanteenitiloihin ottamisesta: i) Brucella abortus-, Brucella melitensis- ja Brucella suis -tartunnan varalta delegoidun asetuksen (EU) 2020/688 liitteessä I olevan 1 osan 1 kohdassa tarkoitettu serologinen testi; ii) lammaseläimille ja niiden kanssa mahdollisesti yhdessä pidetyille urospuolisille vuohieläimille serologinen testi lampaan tarttuvan lisäkivestulehduksen (Brucella ovis) varalta tai herkkyydeltään ja spesifisyydeltään asiakirjoilla vastaavaksi osoitettu muu testi lampaan tarttuvan lisäkivestulehduksen (Brucella ovis) varalta.” e) Korvataan 3 osan I luvun 2 kohdan johdantolause seuraavasti: ”2. Kaikille siemennesteen keräysasemalla pidettäville lammas- ja vuohieläimille on tehtävä vähintään kerran vuodessa seuraavat testit (pakolliset rutiinitestit) negatiivisin tuloksin:”. f) Korvataan 5 osan II luvun 1 kohdan a alakohta seuraavasti: ”a) niitä on pidetty siemennesteen keräystä edeltäneiden vähintään 60 päivän ajan ja keräyksen aikana jäsenvaltiossa tai sen vyöhykkeellä, joka on ollut vapaa sinikieliviruksen aiheuttamista tartunnoista (serotyypit 1–24) ja jossa ei ole vahvistettu sinikieliviruksen aiheuttamia tartuntoja (serotyypit 1–24) kohteena olevassa eläinpopulaatiossa viimeisten 24 kuukauden aikana;”. g) Korvataan 5 osan II luvun 2 kohdan a alakohta seuraavasti: ”a) niitä on pidetty munasolujen tai alkioiden keräystä edeltäneiden vähintään 60 päivän ajan ja keräyksen aikana jäsenvaltiossa tai sen vyöhykkeellä, joka on ollut vapaa sinikieliviruksen aiheuttamista tartunnoista (serotyypit 1–24) ja jossa ei ole vahvistettu sinikieliviruksen aiheuttamia tartuntoja (serotyypit 1–24) kohteena olevassa eläinpopulaatiossa viimeisten 24 kuukauden aikana;”.